Nafarroako Parlamentuko Mahaiak, 2020ko urriaren 13an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Adolfo Araiz Flamarique jaunak aurkezturiko galdera, Lehendakaritzako, Berdintasuneko, Funtzio Publikoko eta Barneko Departamentuko zenbait aurrekontu-partida ez-betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2020ko urriaren 13an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, idatziz erantzun dakizkion:

Behean sinatzen duen parlamentariak egindako galdera bati erantzunez azaldu da ondotik datozen partidak ez direla bete eta aurreikusten dela ez direla beteko gelditzen den ekitaldi-epean zehar.

Partidak:

– 010005017006094921103, (E) Informatikako elkarreragingarritasuna, Gardentasunaren Kontseilua, 40.000 euro

– 010005017206094924902, (E) Partaidetzazko aurrekontuen diseinua eta prestakuntza, 45.000 euro

Gauzak horrela, honako hau jakin nahi dugu:

– Zergatik utzi ditu Departamentuak aurrekontuko partida horiek bete gabe?

– Gobernuaren ustez Gardentasunaren Kontseilua kudeatzeko eta kontrolatzeko programaren lehentasuna ez da iristen hura ahalbidetuko lukeen partida betetzeraino?

– Partaidetzazko aurrekontuen diseinua eta prestakuntza lanak egitea ez da lehentasunezkoa Departamentuarentzat?

– Uste al du aurrekontu-partida horiek –zeinak aurrekontuan sartu baitziren aurrekontua onesteko izapide parlamentarioan onetsitako zuzenketen bidez– lehenetsi beharko liratekeela hura betetzerakoan, hain zuzen ere Parlamentuaren berariazko agindua delako?

Iruñean, 2020ko urriaren 8an

Foru parlamentaria: Adolfo Araiz Flamarique